**Kandó Kálmán Villamosmérnöki Szakkollégium 2019/20 beszámoló**

2019 november elején került sor az újonnan megalakuló szakkollégium vezetőségének megválasztására. Az elnökségi posztot Habram István pályázta meg, míg az alelnöki posztra jómagam (Szántó Marcell) jelentkeztem. A szavazás útján elnyert új pozíciónknak eleget téve nekiláttunk az általunk tervezett programok és újítások véghezviteléhez. Én a szakkollégiummal a LoRaWAN tanfolyamon ismerkedtem meg, amelyet az előző vezetőségének köszönhetünk. Ennek keretein belül megismerkedhettünk a LoRaWAN technológiával és a ChipCAD Kft jóvoltából biztosított SODAQ ExpLoRer eszközökkel ki is próbálhattunk az új ismereteinket a valóságban alkalmazva. Az érdekes és kimondottan hasznos előadásokat Borsos Döníz és Sándor Tamás tartották. A tanfolyam végére minen résztvevőnek készítenie kellett csapatmunkában egy projektet, ami a sikeres tanfolyam teljesítés követelménye volt. Ezután a résztvevők oklevéllel és sok hasznos tudással lettek gazdagabbak.

Alelnöki pályafutásom alatt a legelső program egy Knorr-Bremse Fékrendszerek által tartott előadás volt, ahová a szakkollégiumi tagok mellett vártuk az érdeklőd közönséget is! Meglepetésünkre teltházzal zajlott a másfél órás ismeretterjesztő prezentáció.

Ezután az évenként megrendezésre kerülő nürnbergi Embedded World 2020 kiállításon vettünk részt, ahová nagy reményekkel mentünk, hiszen 2020-ban meghirdették az MCU Car önvezető autó verseny. A Kandó Kálmán Villamosmérnöki Szakkollégium diákjai 2 munkával is neveztek és igen jelentős eséllyel indulhattak volna a győzelemért, ám sajnos a COVID19 vírus miatt elmaradt a korábban meghirdetett verseny.

Ezután a következő esemény a Kandó Kálmán emléktúra volt, ami a szeptemberi hónapban biztosított egy nagyon kellemes kikapcsolódási lehetőséget a résztvevőknek, miközben Dobogókő és Lajos-forrás környékén gyönyörködhettek a természet szépségeiben.

Később meghirdetésre került egy verseny Ipar az egyetemre megy néven, amit szintén a szakkollégium szervezett. Ez magába foglalt egy előadássorozatot, amit olyan cégektől érkező szakemberek tartottak, mint a Bosch, Texas Instruments, Euro Circuits illetve Würth Elektronik. A versenyben részt vevő hallgatók mind a projektjük szempontjából, mind pedig a szakmai ismereteik bővítése szemszögéből nézve sok nagyon hasznos információra tehettek szert. Végül az elkészült pályaműveket egy magas szinvonalú szakmai zsűri pontozta.

A szakkollégium a hallgatókért van és az aktuálisan megrendezendő program az igények előzetes felmérése alapján kerül kiválasztásra. Rengeteg lehetőség van még, ahová a jövőben a tagok és az érdeklődők eljuthatnak, szélesítve ezzel látókörüket és építve szakmai kapcsolataikat.

Az új vezetőség tagjai közt elnökként Juhász Gergővel, alelnökként pedig Járai Balázzsal találkozhatunk. A jövőben Ők fogják a Kandó Kálmán Villamosmérnöki Szakkollégium vezetői feladatait ellátni. Biztos vagyok benne, hogy remek programokat fognak kínálni a tagoknak és rendezvényeket követő hallgatóknak, tanároknak.

Ezúton is sok sikert kívánok nekik posztjuk betöltéséhez és az előttük álló kihívásokhoz!

Szántó Marcell